Author: Buchtova
Last saved by: spano
Company: MPSVR SR

Predkladacia  správa

Na rokovanie vlády Slovenskej republiky sa predkladá predbežný návrh Kolektívnej dohody vo verejnej službe na rok 2004 uzatváranej podľa § 49 zákona č. 313/2001 Z. z.          o verejnej službe v znení neskorších predpisov (ďalej len „zákon“).

Predložený predbežný návrh Kolektívnej dohody vo verejnej službe na rok 2004 je výsledkom viacerých rokovaní pracovnej skupiny vytvorenej zo zástupcov zamestnávateľov uvedených v § 1 ods. 1 zákona, a to zo zástupcov splnomocnených vládou a z ostatných reprezentatívnych zástupcov zamestnávateľov na jednej strane a zo zástupcov príslušných vyšších odborových orgánov na strane druhej. Keďže vyjednávači nedospeli k dohode v termíne ustanovenom zákonom vo všetkých navrhovaných ustanoveniach kolektívnej dohody, rokovanie sa uskutočnilo aj pred zmierovateľom.

Predkladaný predbežný návrh Kolektívnej dohody vo verejnej službe na rok 2004 je výsledkom konsenzu vyjednávačov v jej jednotlivých ustanoveniach  v súlade s  § 49 ods. 1 zákona, s výnimkou zvýšenia stupníc platových taríf. 
 
Konfederácia odborových zväzov Slovenskej republiky navrhuje 

zvýšenie stupnice platových taríf  od 1. januára 2004 
a)	o 3   % stupnica platových taríf podľa prílohy č. 3 k zákonu,
b)	o 3    % stupnica platových taríf podľa prílohy č. 7 k zákonu 
a 
zamestnancovi odmeňovanému podľa stupnice platových taríf v prílohe č.3 a č.7 zákona         v kalendárnom roku 2004 poskytnutie 50 % ďalšieho  platu, ktorý sa vyplatí  vo výplatnom termíne v mesiaci november 2004.

       „Východiska štátneho rozpočtu na rok 2004“ navrhujú zvýšenie stupníc  platových taríf  od 1. júla 2004   
a)	o 5   % stupnica platových taríf podľa prílohy č. 3 k zákonu,
b)	o 5    % stupnica platových taríf podľa prílohy č. 7 k zákonu.

          Navrhuje sa určenie  ďalšieho  postupu v kolektívnom vyjednávaní, ktorého cieľom je uzavretie Kolektívnej dohody vo verejnej službe  na rok 2004.